
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00619/2013-04
31.01.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 31.01.2014. године, донела је

О Д Л У К У

о акредитацији студијског програма
мастер академских студија

Утврђује се да КРИМИНАЛИСТИЧКО – ПОЛИЦИЈСКА АКАДЕМИЈА са седиштем у  DOCVARIABLE ConvertString(Adresa,1,5) \* MERGEFORMAT Земун, Цара Душана 196,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 104629251, Матични број: 17672355,  испуњава прописане стандарде за акредитацију студијског програма: мастер академске студије – ФОРЕНЗИЧКО ИНЖЕЊЕРСТВО у оквиру поља техничко-технолошких наука и то за упис 25 (двадесетпет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа КРИМИНАЛИСТИЧКО – ПОЛИЦИЈСКА  АКАДЕМИЈА са седиштем у  DOCVARIABLE ConvertString(Adresa,1,5) \* MERGEFORMAT Земун, Цара Душана 196,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 04.02.2013. године поднела захтев за акредитацију студијског програма мастер академске студије – ФОРЕНЗИЧКО ИНЖЕЊЕРСТВО у оквиру поља техничко-технолошких наука под бројем 612-00-00619/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе КРИМИНАЛИСТИЧКО – ПОЛИЦИЈСКА АКАДЕМИЈА и предлог одлуке, достављени су Комисији за акредитацију и проверу квалитета.
Студијски програм је у техничко технолошком пољу  што је у складу са законом и листом области коју је утврдио Национални савет. Назив дипломе МАСТЕР ИНЖЕЊЕР ТЕХНОЛОГИЈЕ је у складу са листом звања коју је утврдио Национални савет, а дужина студија 1 година је у складу са законом. Прихваћено 28.02.2013., а са изменама 18.04.2013. на Наставно-научном већу Aкадемије. Предвиђено је да студије на студијском програму основних академских студија  трају 1 година, односно 2 семестара током којих студенти стичу укупно 60 ЕСПБ бодова. Из приложених података се може закључити да студијкси програм има све елементе који предвиђа важећи Закон о високом образовању.  
Структура програма је дата прецизно са  наведенм обавезним и изборним предметима и са одговарајућим бројем ЕСПБ. Сврха програма је приказана коректно. Циљеви су јасно формулисани. Прилог 1.1 је Информатор за упис студената на студијски програм Форензичко инжењерство школска 2013/2014. године у коме је приказана мисија Академије од њеног оснивања, историјат везан за потребе оснивања и постојања такве установе код нас, услови уписа, трошкови школарине, просторне могућности установе везано за смештај студената, могућности коришћења библиотечког материјала, интернета као и наставни предмети по годинама студија.  Сајт институције на веб адреси www.kpa.edu.rs  пружа могућност увида у дешавања и активности Криминалистичко полицијске академије Земун; направљен је прегледно са могућностима лаког приступа како активностима студената, наставним садржајима и актима како од интереса за студентски рад тако и за рад институције, укључујући информције о акредитованим програмима и програмима за које је поднет захтев за акредитацију. На сајту су  доступни подаци везани за библиотеку и научне пројекте које реализује особље Академије кроз пројекте којима кординира Академија и чији су руководиоци наставници Академије до пројеката на којима су сарадници. На сајту Институције доступни су и подаци везани за самовредновање. Понуђене компетенције су усаглашене са наставним садржајима који се нуде кроз курикулуме предмета.    Додатак дипломи нуди  1.  податке о имаоцу дипломе, 2.  податке о стеченој дипломи са називом и статусом високошколске установе која организује студије,  3. подацима о врсти и степену студија;основне академске  у трајању од четири године (осам семестара) са условима уписа који су унети; затим следе 4.  подаци о садржају и постигнутим резултатима  са начином студирања и називом и циљевима студијског програма као и списком, табелом  предмета које студент похађа и полаже, укључујући статус предмета, обавезни или изборни, ЕСПБ, бројем часова предавања, вежби и осталих активности, години на којој се предмет слуша, добијеној оцени, и именом и презименом наставника код кога је предмет слушан и положен;  5. подацима о намени стеченог назива; 6. додатне информације; 7. овера додатка дипломи са потписом одговорног лица и печатом институције; под 8. наведени су подаци о систему високог образовања у Републици Србији са навођењем описа о врстама високошколоских установа и њиховог статуса, врсти и нивоу организације студија, основним подацима везаним за основне, академске и струковне студије, мастер академске, интегрисане академске, специјалистичке докторске студије као и о систему оцењивања и  условима за упис и наставак високог образовања. На крају се наводе услови везани за акредитацују као и национални извори информација везани за ову делатност. Циљеви су јасно приказани.
Структура курикулума обухвата распоред предмета по семестрима, фонд часова и број ЕСПБ. На првој и другој години студија предвиђени су обавезни предмети и то осам по години. На трећој и четвртој години предвиђено је по четири обавезна и четири изборна предмета. На свакој години студија такође је предвиђена по једна стручна пракса. Предвиђени фонд часова активне наставе је у првом семестру 20, од тога 50%  часова чине предавања; у другом семестру број активне наставе 21, од тога 11 часова чине предавања, тј. 52,4%; у трећем семестру број активне наставе 20 од тога 50% часови предавања; четврти семестар има 20 часова активне наставе недељно од тога 12 часова предавања, тј. 60%; на петом и шестом семестру од 20 часова активне наставе на недељном нивоу 11 чине часови предавања, тј. 55%; на седмом семестру од 20 часова активне наставе 55% чине часови предавања док на осмом семестру од 20 часова активне наставе 50% чине часови предавања. Програмом није  предвиђен Завршни рад (Табела 5.2Б Спецификација завршног рада, стр. 61). 

Усаглашеност програма са другим програмима на истој институцији из достављеног материјала за акредитацију  се  види. Наиме, у Информатору  за упис студената на студијски програм Форензичко инжењерство школска 2013/2014. година, Прилог 1.1 дате су смернице и општи  услови уписа студента након завршених академских студија из студијског програма Форензичко инжењерство на докторске и специјалистичке студије (број ЕСПБ од 240 и просечна оцена 8.00 и изнад).  Приложена документација Прилог 06.1 - Документација о  најмање три акредитована инострана програма  и Прилог 06.4 - Препоруке или усклађеност са добром праксом у европским институцијама  нуди адекватне програме. 

Према достављеним просторним подацима и могућностима које нуди Криминалистичко - полицијска академија Земун број предвиђених студената који би могао да се упише на Форензичко инжењерство одговара расположивим могућностима установе. За оне активности за које Академија нема у потпуности могућности сачинила је уговоре о заједничком коришћењу простора и неопходне опреме за извођење одређених предвиђених облика наставних активности. Приложена је Табела 7.1 из које се види да  до сада ни један студент није био уписан на студије за које се тражи акредитација!

При упису на студије Криминалистичко полицијске академије проверавају се здравствено стање, психофизичке и друге способности за обављање предвиђених послова,а основ за утврђивање редоследа кандидата за упис на студије је општи успех постигнут у средњем образовању и резултати на испиту за проверу склоности  и способности. Конкурс за упис студената се објављује најкасније пет месеци пре почетка школске године  и садржи број студената за поједине студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине за студенте који се самофинансирају. Одлуку о броју студената који се финансирају из буџета доноси Влада на предлог Министарства унутрашњих послова а одлуку о броју студената који се самофинансирају доноси Савет Академије уз сагласност Министрарства.

Полагањем испита студенти стичу број ЕСПБ бодова који је додељен том предмету. Број ЕСПБ бодова утврђен је са сваки предмет наведен у Табели 5.2 - Спецификација предмета према оптерећењу студента. Успешност студената у савладавању одређеног предмета предвиђено је да се прати током наставе додељивањем одређеног броја поена. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је испуњен захтев да је минималан број поена које студент може да стекне испуњавањем предиспитних обавеза током наставе 30, а максималан 70. Сваки предмет на студијском програму Форензичко инжењерство има јасан и објављен начин стицања поена, на основу предвиђених активности током наставе и извршавањем предиспитних обавеза и полагањем испита.

Укупно је ангажовано  38 наставника и 10 сарадника у настави за потребе студијског програма Форензичко инжењерство, тј., за 36 различитих наставних садржаја, од тога 32 наставна предмета и 4 стручне праксе. Укупно ангажовање у свим високошколским установама ни једног од ангажованих наставника није веће од 12 часова активне наставе недељно.  Од 38 ангажованих наставника на студијском програму Форензичко инжењерство,  29 наставника су запослени са пуним радним временом у Академији што чини 76,31 %.  Свих десет запоследих сарадника у настави који су ангажовани и за потребе студијског програма Форензичко инжењерство, остварују 100% радног времена у Академији. ви ангажовани наставници (доценти, ванредни професори и редовни професори) су са стеченим научним називом доктора наука. Ангажовано је укупно десет сарадника за потребе студијског програма. Квалификације наставног особља су већином документоване са пет и више референци већином из делокруга рада.  Генерално, квалификације наставног особља су на задовољавајућем  нивоу. Подаци о наставном особљу запосленом на Академији су јавно доступни на сајту Академије.

Предвиђено је да се  на студијски програм Мастер Форензичко инжењерство упише 25 студената. Настава се изводи у две смене Укупна површина за наставне активности износи 2887,31 м2 са 1650 места.  Како се настава изводи у две смене то је расположива површина по студенту  2887,31 м2 / (1857/2) = 3,11 м2 што је веће од 2 м2 по студенту када се настава изводи у две смене. Укупан број места у Академији је 1650, а број уписаних студената је 1857. Како се настава изводи у две смене сваком уписаном студенту је обезбеђено место у Академији. Академија је обезбедила неопходан простор у складу са потребама образовног процеса. У Табели 10.1 Листа просторија са површином у којој се изводи настава на студијском програму наведене су просторије, њихов број, број места у свакој од њих, укупна површина сваке од наведених просторија, као и површина која се користи за потребе студијског програма у м2.  Академија поседује 4 амфитеатра укупне површине 763,57 м2 са 799 места, 11 слушаоница и учионица укупне површине 660,16 м2, 14 вежбаоница са 289 места, површине 778,82 м2, 15 лабораторија са 152 места површине 430,16 м2,  4 компијутерске лабораторије са 68 места површине 254,60 м2 и 3 радионице са 6 места површине 84,35 м2.  Студентима су на располагању  библиотека са 10 радних места површине 249,27 м2.  У Прилогу 10.2 Изјава и доказ о поседовању информационих технологија, броја интернет прикључака. Такође, приказан је Споразум о научно - пословној сарадњи  између Института за физику и Криминалистичко полицијске академије којим се уређује коришћење опреме и простора Института за физику, Земун. Наведено је да Академија поседује 36 наставних кабинета укупне површе 655,00 м2. Академија је обезбедила сву неопходну техничку опрему за савремено извођење наставе, Прилог 10.2 - Листа опреме за извођење студијског програма. Просторије у којима се изводи настава опремљене су са 60 преносних рачунара, 8 дигиталних камера, 10 фотоапарата, 5 телевизора, 5 фотокопир апарата, као и 35 рачунара у кабинетима и лабораторијама наставног особља. У  Табели 10.3 Листа библиотечких јединица релевантних за студијски програм наведено је 216 наслова из домена рада Академије, који већином могу да се користе и за потребе студијског програма Форензичко инжењерство. Криминалистичко - полицијске академије и наставне и испитне материје која се користи у реализацији студијских програма;  Анализе успешности студирања по испитним роковима у школској 2006/07. години;  Правилника о научном и стручном образовању и усавршавању запослених (донетом 2008.год.);  Правилника о самовредновању и оцењивању квалитета студијских програма, наставе и услова рада Криминалистичко - полицијске академије ( донетом 2008.год.).  Прилог 12.4, где је чл. 12 дефинисано да Наставно - научно веће Академије именује Комисију за послове праћења, обезбеђивања, унапређења и развоја квалитета студијских програма, наставе и услова рада. Наведено је такође да иста Комисија спроводи поступке самовредновања и оцењивања квалитета студијских програма, наставе и услова рада. Такође се наводи да Комисија спроводи поступак самовредновања и оцењивања квалитета студијских програма, наставе и услова рада у интервалима од највише три године, у складу са стандардима које доноси Национални савет.  У контроли квалитета поред особља Академије учествују и студенти.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је КРИМИНАЛИСТИЧКО – ПОЛИЦИЈСКА АКАДЕМИЈА у оквиру образовно-научног поља техничко-технолошких наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT КРИМИНАЛИСТИЧКО – ПОЛИЦИЈСКА АКАДЕМИЈА  за студијски програм мастер академске студије – ФОРЕНЗИЧКО ИНЖЕЊЕРСТВО у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00619/2013-04
31.01.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
мастер академских студија
КРИМИНАЛИСТИЧКО – ПОЛИЦИЈСКА АКАДЕМИЈА са седиштем у  DOCVARIABLE ConvertString(Adresa,1,5) \* MERGEFORMAT Земун, Цара Душана 196,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 104629251, Матични број: 17672355, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма                                   мастер академске студије – ФОРЕНЗИЧКО ИНЖЕЊЕРСТВО у оквиру поља техничко-технолошких наука и то за упис 25 (двадесетпет) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

